Lav et referat af nedenstående tekst:

Tekst:
Det er sjældent positivt, når man ser blå blink og hører sirener. Synet og lyden af de to ting har borgere i Skarp Salling nær Løgstør oplevet mere, end hvad de plejer. I hvert fald dem som er bosiddende i nærheden Brøndumvej, hvor FDF Salling holder til. Siden marts har der været fire brande på området, og bare på de sidste 14 dage har tre af brandene raset. Lørdag brændte FDF'ernes redskabsskur ned til grunden , hvilket betød, at borde, stole, bålpander, og en lang række andre ting gik tabt. Frygten spreder sig De mange brande gør flere borgere utrygge, og de frygter, at det pludselig kan blive menneskeliv, som kommer i fare. - Tanken er der jo, at hvis det lige pludselig udvikler sig til, at personen sætter ild til et sted, hvor der bor mennesker. Det ville ikke være til at bære, siger Svenning Nygaard Andersen, som bor i Skarp Salling. Susan Aaen, der er leder i FDF Salling, og tillige bor i området deler samme frygt. - Man begynder at være bange for, at der er en pyroman på spil. Man begynder efterhånden at tænke, om det er ens eget hus, der går ild i næste gang. Ikke grund til generel bekymring Nordjyllands Politi har tidligere udtalt, at de har en formodning om, at det er den samme gerningsmand, som står bag brandene. I håb om at komme et skridt videre i efterforskningen har politiet offentliggjort et billede af den formodede gerningsmand. Selvom gerningsmanden fortsat er på fri fod, så bør der ikke være grund til bekymring, lyder det fra vicepolitiinspektør ved Nordjyllands Politi, Niels Kronborg. - Det, som vi kan se, er, at brandene indtil nu er foregået i og omkring et redskabsskur, så jeg mener ikke, at der er grund til generel bekymring, siger han.

Referat:
Borgere i Skarp Salling er utrygge, da flere brande har hærget byen den seneste tid.